สวัสดีคะ หนูมีอาการปวดคอ บริเวณลำคอคะ แล้วมีลักษณะเกร็งๆที่คอ หนูเลยพยายามกลืนน้ำลายบ่อยๆ แล้วเวลากลืนน้ำลายเหมือนมีลักษณะเหนียวๆเป็นก้อนในคอคะ รู้สึกเหมือนกลืนยาก แล้วหนูก็ปวดบริเวณท้ายทอย ร้าวมาบริเวณไหล่ ไม่ทราบว่ามันคืออะไรคะ
สวัสดีค่ะ การวินิจฉัยที่เป็นไปได้-กรดไหลย้อน-กระเพาะอาหารอักเสบหรือมีแผลในกระเพาะอาหาร-เนื้องอกที่กระเพาะอาหารหรือหลอดอาหาร อาจทำให้จุกท้องเรื้อรัง กินได้น้อย น้ำหนักลด กลืนลำบาก-มีการหดเกร็งตัวที่ผิดปกติของกล้ามเนื้อบริเวณหลอดอาหาร อาจทำให้กลืนลำบาก-คออักเสบจากการติดเชื้อบริเวณลำคอ จะเป็นลักษณะกลืนเจ็บ อาจมีเสมหะ น้ำมูก มีไข้-มีก้อนในลำคอจากสาเหตุอื่นๆเช่น โรคไทรอยด์โต เนื้องอกต่อมไขมัน ต่อมน้ำเหลืองโต มากดเบียดที่คอ ทำให้รู้สึกคอติด กลืนลำบากได้ในกรณีนี้หากเป็นลักษณะกลืนลำบากมากขึ้น น้ำหนักลด กินได้น้อย คลื่นไส้ คลำก้อนได้ชัดเจนที่คอ ควรรีบไปพบแพทย์เพื่อตรวจเพิ่มเติมการดูแลตัวเองเบื้องต้น ดื่มน้ำมากๆ รับประทานอาหารในปริมาณที่พอดีไม่รับประทานมื้อใหญ่จนเกินไป ควบคุมน้ำหนักให้อยู่ในเกณฑ์ปกติ ไม่ควรเข้านอนทันทีหลังรับประทานอาหาร รับประทานอาหารอ่อนๆรสไม่จัดมาก งดชา กาแฟเรื่องอาหารปวดบริเวณท้ายทอยและไหล่นั้น ส่วนใหญ่มักเป็นโรคในกลุ่มกล้ามเนื้ออักเสบหรือมีการเกร็งตัวของกล้ามเนื้อจากการใช้งาน ไม่ค่อยมีความสัมพันธ์กับอาการกลืนลำบาก แนะนำการพักผ่อน งดยกของหนัก ถ้าอาการไม่ดีขึ้น ควรไปตรวจเพิ่มเติมเช่นเดียวกัน